Zarina Zainoordin

Zarina Zainoordin (lahir 15 Oktober 1984) merupakan seorang penyanyi dan pelakon Malaysia. Beliau mula terkenal setelah menyertai pertandingan televisyen realiti, Akademi Fantasia musim kedua. Selain itu, beliau juga merupakan anak saudara kepada Salwa Abdul Rahman, penyanyi era 1980-an. Sejak Februari 2016, beliau merupakan salah seorang DJ di radio Best FM.

Kerjaya
Zarina memulakan kerjaya awalnya di Yayasan Warisan Johor. Beliau merupakan salah seorang peserta Akademi Fantasia Musim 2 telah tersingkir pada minggu keenam iaitu pada 17 Julai 2004. Zarina berjaya menghasilkan album pertama Mahkota Jiwaku pada tahun 2006.

Pada malam 11 Jun 2011 iaitu bersempena dengan Konsert Kenangan Afnil, para juri yang terdiri daripada Kudsia Kahar, Adnan Abu Hassan (Allahyarham) dan Siti Hajar telah sebulat suara untuk memilih Zarina sebagai pemenang pertandingan tersebut. Zarina telah membawa pulang hadiah berupa sebuah kereta Proton Pesona Elegance. Beliau telah membawakan lagu Goyang Inul pada konsert tersebut dengan mewakili kumpulan AF2. Antara bekas pelajar Akademi Fantasia yang turut menyertai pertandingan tersebut ialah Rosma (AF1), Kefli (AF3), Diddy (AF4), Syawal (AF5), Ika (AF6), Zizie (AF7), Ain (AF8) dan Raqib (AF9).

Diskografi

Album studio
 ''Mahkota Jiwaku (2006)

Filemografi

Filem

Telefilem

Drama

Teater

Televisyen

Radio

Projek lain
Pernah terlibat dalam teater muzikal Balada Sang Adi Putera pada tahun 2006 dan teater Impak Maksima The Musical pada tahun 2008 dimana Zarina memegang watak sebagai Ika.
Selain itu pernah menjayakan Konsert Keroncong Perdana pada tahun 2004.

Antara lagu-lagu yang pernah dinyanyikan oleh Zarina:
 Zarina ft Khai AF1 - Cinta Selamanya & Cinta Fotokopi (OST Cinta Fotokopi)
 Zarina - Biarku Sendiri (OST Cinta Fotokopi)
 Zarina ft Adeep (Fabulous Cats) - Kasih Antara Kita (OST Zati & Si Mawas)
 Zarina ft Cat Farish (Fabulous Cats) - Virus
 Zarina - Jentayu (OST Saka Jentayu)
 Zarina,Dina Nazir (Malaysian Idol),Cat Farish & Shaheizy Sam - Senandung Malam (OST Jangan Pandang Belakang Congkak)
 Zarina ft Mawi - Cinta Di Hujung Rindu

Beliau turut pernah muncul dalam muzik video Noty Boy untuk lagu Kasih.

Antara program-program realiti yang pernah menjemput beliau adalah Kidnap yang ditayangkan TV9 pada tahun 2013, Ketuk-Ketuk Ramadan Episod 9 Siri 4 yang ditayangkan TV1 pada 8 Ogos 2011, Kaki Bola 2 Episod 35 yang ditayangkan TV3 dan Kalau Aku Bukan Artis; sebagai seorang guru tadika yang ditayangkan Astro Ria pada tahun 2011.

Anugerah dan pencalonan

Rujukan

Pautan luar
 

Kelahiran 1984
Orang dari Johor
Orang hidup
Penyanyi wanita Malaysia
Pelakon wanita Malaysia
Peragawati Malaysia
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia
Peserta Akademi Fantasia